
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 2074 

25 Οκτωβρίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση Υπερωριακής Εργασίας Μονίμων Υπαλλήλων 

Μ.Τ.Α. - Τ.Α.Σ.Α. Β' Εξαμήνου 2007. 1 

Έγκριση απογευματινής, νυκτερινής, Κυριακών και 
εξαιρέσιμων ημερών υπερωριακής εργασίας των 
υπαλλήλων του Υπουργείου Εξωτερικών για το 

έτος 2007. 2 

Τροποποίηση της επιτροπής (Ν.Π.Ι.Δ.) Διεκδίκησης 
και εκτελεστικής επιτροπής της υποψηφιότητας 
της πόλης της Αθήνας για την ανάληψη των 

Ολυμπιακών αγώνων νέων του 2010. 3 

Τροποποίηση της υπ’ αριθμ. 7966/2006 απόφασης, 
περί συγκρότησης Επιτροπής Ελέγχου Εκλογικών 

Δαπανών στο Ν. Ηλείας. 4 

Συγκρότηση Γνωμοδοτικής Επιτροπής για την 
ονομασία και μετονομασία συνοικιών οδών και 
πλατειών. 5 


Έγκριση ανανέωσης Συμβάσεων Ιδιωτικού Δικαίου 
Ορισμένου Χρόνου (Ι.ΔΟ.Χ.) των απασχολουμένων, 
στα ενταχθέντα από την Περιφέρεια Δυτικής 
Ελλάδας προγράμματα «ΒΟΗΘΕΙΑ ΣΤΟ ΣΠΙΤΙ» 
και ΚΔΑΠ-ΜΕΑ που υλοποιούνται από την 
«Αναπτυξιακή Ναύπακτού (ΑΝ. ΝΑ)» για το Δήμο 


Ναυπάκτου. 6 

Σύσταση κοινωφελούς Δημοτικής Επιχείρησης 
Πολιτιστικής Ανάπτυξης στο Δήμο Βραχναιίκων.... 7 
Καθορισμός ωραρίου λειτουργίας Φαρμακείων του 
Πολεοδομικού Συγκροτήματος Θεσσαλονίκης.... 8 


ΑΠΟΦΑΣΕΙ Σ 

Αριθμ. Φ.479.21/ΑΔ.567933 (1) 


Έγκριση Υπερωριακής Εργασίας Μονίμων Υπαλλήλων 
Μ.Τ.Α. - Τ.Α.Σ.Α. Β' Εξαμήνου 2007. 

Ο ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις του άρθρου 16 του ν. 3205/2003 (ΦΕΚ 
297/23.12.2003 τ.Α'). 

β. Την υπ’ αριθμ. 2/72757/0022/31.12.2003 Εγκύκλιο του 
ΓΛΚ /22η Δνση Μισθολογίου «Περί Παροχής Οδηγιών για 
την εφαρμογή των διατάξεων του ν. 3205/2003» 


γ. Την ανάγκη αντιμετώπισης από το Μ.Τ.Α. - Τ.Α.Σ.Α 
της δαπάνης-αμοιβής των ωρών απασχόλησης των Μο¬ 
νίμων Υπαλλήλων των Ταμείων (Ν.Π.Δ.Δ.) για εργασία 
πέραν του κανονικού ωραρίου εργασίας, για κάλυψη 
εποχικών, εκτάκτων ή επειγουσών υπηρεσιακών ανα¬ 
γκών, λόγω της συνεχούς αύξησης των ασφαλισμένων 
αλλά και της φύσεως των εργασιών του, απολογιστικά 
στοιχεία παρελθούσας χρήσης, σύνταξη Προϋπολογι¬ 
σμού 2008 Μ.Τ.Α και Τ.Α.Σ.Α,, αποστολή αρχείου στο 
Ελεγκτικό Συνέδριο, καταχώρηση εσόδων σύμφωνα με 
το διπλογραφικό μηχανογραφικό σύστημα. 

δ. Την υπ’ αριθμ. 246717/1.3.2006 (ΦΕΚ 274 Β'/3.3.2006) 
κοινή απόφαση Πρωθυπουργού και Υπουργού Εθνικής 
Άμυνας «Ανάθεση αρμοδιοτήτων Υπουργού Εθνικής 
Αμυνας στους Υφυπουργούς Εθνικής Άμυνας. 

ε. Τ ις εγγεγραμμένες πιστώσεις στον Π/Υ του Μ.Τ.Α. - 
Τ.Α.Σ.Α. 

στ. Το υπ’ αριθμ. 26/11.7.2007 πρακτικό του Δ.Σ. Μ.Τ.Α., 
αποφασίζουμε: 

2. Εγκρίνουμε την υπερωριακή εργασία με αμοιβή, πέ¬ 
ραν από το κανονικό ωράριο, των Μονίμων Υπαλλήλων 
του Μετοχικού Ταμείου Αεροπορίας και του Τ.Α.Σ.Α. η 
οποία κρίνεται απαραίτητη για την αντιμετώπιση επο¬ 
χικών, εκτάκτων ή επειγουσών υπηρεσιακών αναγκών 
για το χρονικό διάστημα από 1.7.2007 έως 31.12.2007, 
ως ακολούθως: 

α. Δύο χιλιάδων οκτακόσιων ογδόντα (2.880) ωρών, για 
είκοσι τέσσερις (24) Μονίμους Υπαλλήλους του Μ.Τ.Α., 

β. Εκατόν είκοσι (120) ωρών για έναν (1) Μόνιμο Υπάλ¬ 
ληλο του Τ.Α.Σ.Α. 

3. Η προκαλούμενη δαπάνη υπερωριακής εργασίας 
των 24 υπαλλήλων ΜΤΑ, θα καλυφθεί από τις εγκεκριμέ¬ 
νες πιστώσεις των 107.200,00 ευρώ και θα βαρύνει τους 
ΚΑΕ 100/0261 και 100/0551 του Π.Υ./Μ.Τ.Α. έτους 2007. 
Αντιστοίχως, η δαπάνη της υπερωριακής απασχόλησης 
ενός (1) Μ.Υ του Τ.Α.Σ.Α, θα καλυφθεί από τις εγκεκρι¬ 
μένες πιστώσεις των 3.000,00 ευρώ και θα βαρύνει τον 
ΚΑΕ 0261 του Π/Υ Τ.Α.Σ.Α. έτους 2007. 

4. Οι ώρες απογευματινής υπερωριακής εργασίας δεν 
μπορεί να υπερβαίνουν τις εξήντα (60) ανά υπάλληλο 
μηνιαίως. 

5. Ως υπερωριακή απογευματινή εργασία, ορίζεται η 
εργασία πέραν του υποχρεωτικού ωραρίου και μέχρι 
22ας ώρας. 

6. Η δαπάνη που θα προκύψει από το σύνολο των 
υπό έγκριση ωρών υπερωριακής απασχόλησης σε κα¬ 
μία περίπτωση δεν μπορεί να υπερβεί τις πιστώσεις 
που ενεγράιρησαν στους οικείους κωδικούς του Π/Υ 
Μ.Τ.Α.Τ.Α.ΣΑ, έτους 2007. 

7. Υπεύθυνος για την παρακολούθηση και τον έλεγχο 
παροχής της υπερωριακής απασχόλησης ορίζεται ο Μ.Υ. 
Ιωάννης Χρόνης του ΜΤΑ/ΔΝΣΗΣ/ΛΟΓ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Οκτωβρίου 2007 

Ο ΥΦΥΠΟΥΡΓΟΣ 

ΚΩΝΣΤΑΝΤΙΝΟΣ ΑΝ. ΤΑΣΟΥΛΑΣ 
-♦- 

Αριθμ. ΣΤ4/Φ.084/ΑΣ. 15610 (2) 

Έγκριση απογευματινής, νυκτερινής, Κυριακών και εξαι¬ 
ρέσιμων ημερών υπερωριακής εργασίας των υπαλλή¬ 
λων του Υπουργείου Εξωτερικών για το έτος 2007. 

Η ΥΠΟΥΡΓΟΣ ΕΞΩΤΕΡΙΚΩΝ 

Έχοντας υπόψη: 

1. Το άρθρο 155 παρ. 11 του ν. 3566/2007 (ΦΕΚ 117/ 
τ.Α75.6.2007), «Οργανισμός του Υπουργείου Εξωτερι¬ 
κών». 

2. Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα Κυβερνητικά όργανα» 
που κυρώθηκε με το άρθρο πρώτο του π.δ. 63/2005 
(ΦΕΚ Α' 98). 

3. Τις διατάξεις του άρθρου 16 του ν. 3205/2003 (ΦΕΚ 
297Α/23.12.2003). 

4. Τις διατάξεις του άρθρου 40 του ν. 849/1978, όπως 
συμπληρώθηκε με το άρθρο 8 του ν. 2129/1993, περί 
αναδρομικότητας των αποφάσεων. 

5. Το γεγονός ότι στο Υπουργείο Εξωτερικών υπάρ¬ 
χουν Διευθύνσεις που είναι υποχρεωμένες να εργάζο¬ 
νται υπερωριακά, προς αντιμετώπιση εκτάκτων περιστα¬ 
τικών και κρίσεων, ή λειτουργούν σε εικοσιτετράωρη 
βάση, προκειμένου να είναι εφικτή η επικοινωνία με τις 
Αρχές της Εξωτερικής Υπηρεσίας, λόγω της κατά χώρα 
διαφοράς ώρας. 

6. Την υπ’ αριθμ. ΣΤ4/Φ.084/ΑΣ 8850/31.1.2007 (ΦΕΚ 
τ.Β7ΐ78/12.2.2007) απόφαση της Υπουργού Εξωτερικών 
με θέμα «Εγκριση απογευματινής, νυκτερινής, Κυριακών 
και εξαιρέσιμων ημερών υπερωριακής εργασίας των 
υπαλλήλων του Υπουργείου Εξωτερικών για το έτος 
2007». 

7. Το γεγονός ότι από την απόφαση αυτή δεν προκα- 
λείται επιπλέον δαπάνη του προϋπολογισμού εξόδων 
του Υπουργείου μας τρέχοντος οικονομικού έτους, 
αποφασίζουμε: 

Τροποποιούμε τηνυπ’αριθμ. ΣΤ4/Φ.084/ΑΣ8850/31.1.2007 
(ΦΕΚ 178/τ.Β7ΐ2.2.2007) υπουργική απόφαση ως ακολού¬ 
θως: 

Αντικαθιστούμε την παράγραφο 1 του διατακτικού 
της ως εξής: 

1. Αποζημίωση για απογευματινή υπερωριακή απασχό¬ 
ληση σε (25) υπαλλήλους του Γραφείου Υπουργού, σε 
(14) υπαλλήλους του Γραφείου Υφυπουργού Βαληνάκη, 
σε (14) υπαλλήλους του Γ ραφείου Υφυπουργού Δούκα 
και σε (14) υπαλλήλους του Γ ραφείου Υφυπουργού Κασ- 
σίμη, μέχρι 50 ώρες το μήνα για τον καθένα. 


Κατά τα λοιπά ισχύει η υπ’ αριθμ. ΣΤ4/Φ.084/ΑΣ 
8850/31.1.2007 (ΦΕΚ 178/τ.Β7ΐ2.2.2007) υπουργική από¬ 
φαση με θέμα την έγκριση απογευματινής, νυκτερινής, 
Κυριακών και εξαιρέσιμων ημερών υπερωριακής εργα¬ 
σίας των υπαλλήλων του Υπουργείου Εξωτερικών για 
το έτος 2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Οκτωβρίου 2007 

Η ΥΠΟΥΡΓΟΣ 

ΘΕΟΔΩΡΑ ΜΠΑΚΟΓΙΑΝΝΗ 
-♦- 

Αριθμ. 44808 (3) 

Τροποποίηση της επιτροπής (Ν.Π.Ι.Δ.) Διεκδίκησης και 
εκτελεστικής επιτροπής της υποψηφιότητας της πό¬ 
λης της Αθήνας για την ανάληψη των Ολυμπιακών 
αγώνων νέων του 2010. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του α.ν. 397/1968 (ΦΕΚ 110/Α71968) «περί επανασυ- 
στάσεως της Γραμματείας Αθλητισμού και των αρμο¬ 
διοτήτων αυτής». 

β) Του π.δ. 63/2005 (ΦΕΚ Α' 98/2005) «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα». 

γ) Του π.δ. 77/1985 (ΦΕΚ 28/Α'/1985) «Οργανισμός της 

Γ.Γ.Α.» 

δ) Του ν. 2725/1999 (ΦΕΚ 121/Α'/1999) «Ερασιτεχνικός 
και Επαγγελματικός Αθλητισμός και άλλες διατάξεις 
άρθρο 53 παρ. 1, 2, 3, 4 και άρθρο 77 παρ. 8 ν. 3057/2002 
«Τροποποίηση και συμπλήρωση του ν. 2725/1999, ρύθμιση 
θεμάτων Υπουργείου Πολιτισμού και άλλες διατάξεις» 
(ΦΕΚ 239/Α72002). 

2. Το π.δ. 70/1975 «περί οργανώσεως των υπηρεσιών 
και διαρθρώσεις των τακτικών θέσεων του προσωπικού 
της Ε.Ο.Ε.». 

3. Του ν. 3148/1995 (ΦΕΚ 51/Α'/1995) «περί τροποποιήσε- 
ως και συμπληρώσεως της περί Επιτροπής Ολυμπιακών 
Αγώνων Νομοθεσίας». 

4. Το π.δ. 130/2000 (ΦΕΚ 113/Α'/2000) «Καταστατικό 
της Ε.Ο.Ε.». 

5. Την απόφαση της 20ης Ολομέλειας/21.8.2007 της 
Ε.Ο.Ε., για τη διεκδίκηση ανάληψης των Ολυμπιακών 
Αγώνων Νέων του 2010, στην Αθήνα. 

6. Την ανάγκη συντονισμού των ενεργειών που απαι¬ 
τούνται για την υποβολή της υποψηφιότητας και για την 
εν συνεχεία διεκδίκηση της ανάληψης των Ολυμπιακών 
Αγώνων Νέων του 2010. 

7. Την με ημερομηνία 19.7.2007 επιστολή του Υπουργού 
Πολιτισμού. 

8. Την υπ’ αριθμ. 39984/6.9.2007 απόφαση του Υφυ¬ 
πουργού Πολιτισμού περί «ΣΥΓΚΡΟΤΗΣΗΣ ΤΗΣ ΕΠΙΤΡΟ¬ 
ΠΗΣ (Ν.Π.Ι.Δ.) ΔΙΕΚΔΙΚΗΣΗΣ ΚΑΙ ΕΚΤΕΛΕΣΤΙΚΗΣ ΕΠΙΤΡΟ¬ 
ΠΗΣ ΤΗΣ ΥΠΟΨΗΦΙΟΤΗΤΑΣ ΤΗΣ ΠΟΛΗΣ ΤΗΣ ΑΘΗΝΑΣ 
ΓΙΑ ΑΝΑΛΗΨΗ ΤΩΝ ΟΛΥΜΠΙΑΚΩΝ ΑΓΩΝΩΝ ΝΕΩΝ ΤΟΥ 
2010», αποφασίζουμε: 

Τροποποιούμε την υπ’ αριθμ. 39984/6.9.2007 απόφαση 
του Υφυπουργού Πολιτισμού περί «ΣΥΓΚΡΟΤΗΣΗΣ ΤΗΣ 
ΕΠΙΤΡΟΠΗΣ (Ν.Π.Ι.Δ.) ΔΙΕΚΔΙΚΗΣΗΣ ΚΑΙ ΕΚΤΕΛΕΣΤΙΚΗΣ 

ΕΠΙ-ΤΡΟΠΗΣ ΤΗΣ ΥΠΟΨΗΦΙΟΤΗΤΑΣ ΤΗΣ ΠΟΛΗΣ ΤΗΣ 
ΑΘΗΝΑΣ ΓΙΑ ΑΝΑΛΗΨΗ ΤΩΝ ΟΛΥΜΠΙΑΚΩΝ ΑΓΩΝΩΝ 
ΝΕΩΝ ΤΟΥ 2010» στο μέρος που αφορά 

Α) Στον Πρόεδρο, Αντιπροέδρους και μέλη της Επι¬ 
τροπής, ως εξής: 

1. Κυριάκού Μίνως, ως Πρόεδρος 

2. Κακλαμάνης Νικήτας, ως Α' Αντιπρόεδρος 

3. Δουβής Σταύρος, ως Β' Αντιπρόεδρος 

4. Νικολάου Χαράλαμπος, ως Μέλος 

5. Κατσιαδάκης Εμμανουήλ, ως Μέλος 

6. Στάμου Θωμάς, ως Μέλος 

7. Συναδινός Πέτρος, ως Μέλος 

8. Βερνίκος Κωνσταντίνος, ως Μέλος 

9. Κανελλάκης Παύλος, ως Μέλος 

10. Σουφλέρης Ευάγγελος, ως Μέλος 

11. Παπαδόπουλος Κωνσταντίνος, ως Μέλος 

Β) Στα μέλη της Εκτελεστικής Επιτροπής για την προ- 
ετοιμασία-οργάνωση της υποψηφιότητας της πόλης 
της Αθήνας για την ανάληψη των Ολυμπιακών Αγώνων 
Νέων του 2010, ως εξής: 

1. Κυριάκού Μίνως, ως Πρόεδρος 

2. Δουβής Σταύρος 

3. Κατσιαδάκης Εμμανουήλ 

4. Στάμου Θωμάς 

5. Βασιλειάδης Ιωάννης 

6. Συναδινός Πέτρος 

7. Φιλιππούσης Ιάκωβος 

Κατά τα λοιπά ισχύει η υπ’ αριθμ. 39984/6.9.2007 από¬ 
φαση του Υφυπουργού Πολιτισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Οκτωβρίου 2007 

Ο ΥΠΟΥΡΓΟΣ 

ΜΙΧΑΛΗΣ ΛΙΑΠΗΣ 
-♦- 

Αριθμ. 13497 (4) 

Τροποποίηση της υπ’ αριθμ. 7966/2006 απόφασης, περί 
συγκρότησης Επιτροπής Ελέγχου Εκλογικών Δαπα¬ 
νών στο Ν. Ηλείας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. Τις διατάξεις του άρθρου 14 του ν. 3202/2003 «Εκλο¬ 
γικές δαπάνες κατά τις νομαρχιακές και δημοτικές 
εκλογές, οικονομική διοίκηση και διαχείριση των Ο.Τ.Α, 
θέματα αλλοδαπών και άλλες διατάξεις». 

2. Την υπ’ αριθμ. 27527/25.5.2006 απόφαση του Υπουρ¬ 
γού ΕΣ.Δ.Δ.Α που δημοσιεύθηκε στο 713/Β713.6.2006 ΦΕΚ 
και αφορά την οργάνωση και λειτουργία των Επιτροπών 
Ελέγχου Εκλογικών Δαπανών. 

3. Την υπ’ αριθμ. 7966/14.6.2006 απόφασή μας περί συ¬ 
γκρότησης Επιτροπής Ελέγχου Εκλογικών Δαπανών στο 
Ν. Ηλείας, που δημοσιεύθηκε στο ΦΕΚ 725/Β715.6.2006. 

4. Τα υπ’ αριθμ. 2/15.6.2007 και 5/28.6.2007 έγγραφα της 
Επιτροπής του άρθρου 14 του ν. 3202/2003. 

5. Το υπ’ αριθμ. 206/16.7.2007 έγγραφο της ΤΕΔΚ Ν. 
Ηλείας. 

6. Το υπ’ αριθμ. 12538/24.9.2007 έγγραφο της Δ.Ο.Υ. 
Πύργου Ν. Ηλείας, αποφασίζουμε: 


Τροποποιούμε την υπ’ αριθμ. 7966/14.6.2006 απόφασή 
μας, όπως αυτή τροποποιήθηκε και συμπληρώθηκε με 
τις υπ’ αριθμ. 11125/10-8-07,6483/16.5.2007 αποφάσεις μας, 
στα σημεία Α.3 και Α.5 ως εξής: 

3. Σαραντόπουλος Ιωάννης, Προϊστάμενος Δ.Ο.Υ. 
Πύργου, με αναπληρώτρια την Αντωνοπούλου Δήμη¬ 
τρα προϊσταμένη της Υποδ/νσης Φορολογίας της ίδιας 
Υπηρεσίας. 

5. Βερρές Γεώργιος, υπάλληλος του Δήμου Πηνείας. 

Η απόφαση αυτή, που ισχύει από την υπογραφή της, 
να δημοσιευθεί στη Εφημερίδα της Κυβερνήσεως. 

Πάτρα, 5 Οκτωβρίου 2007 

Ο Γ ενικός Γ ραμματέας Περιφέρειας 
ΣΠΥΡΙΔΩΝ ΣΠΥΡΙΔΩΝ 

-♦- 

Αριθμ. οικ. 20647 (5) 

Συγκρότηση Γνωμοδοτικής Επιτροπής για την ονομασία 
και μετονομασία συνοικιών οδών και πλατειών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ. ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 15 παρ. 2 του ν. 2539/1997 
σύμφωνα με τις οποίες «Η ονομασία συνοικιών οδών 
και πλατειών γίνεται με απόφαση του Δημοτικού ή Κοι¬ 
νοτικού Συμβουλίου η οποία λαμβάνεται ύστερα από 
γνώμη του οικείου τοπικού συμβουλίου η παρέδρου και 
σύμφωνη γνώμη επιτροπής στην οποία συμμετέχουν ο 
Προϊστάμενος της Δ/νσης Αυτ/σης και Αποκ/σης η της 
Δ/νσης Τοπ. Αυτ/σης και Διοίκησης του Νομού ή της 
Νομαρχίας, ως Πρόεδρος, δύο εκπρόσωποι της ΤΕΔΚ 
που ορίζονται με τους αναπληρωτές τους από την Δι¬ 
οικούσα Επιτροπή της και δύο Καθηγητές Φιλόλογοι ή 
Καθηγητές της Ιστορίας της β/θμιας εκπαίδευσης, οι 
οποίοι ορίζονται μαζί με τους αναπληρωτές τους από 
τον Γ ενικό Γ ραμματέα της Περιφέρειας. Η μετονομασία 
επιτρέπεται για εξαιρετικούς λόγους και γίνεται με τον 
ίδιο τρόπο. 

2. Τις διατάξεις των άρθρων 8 του ν. 3463/2006 (Δ.Κ.Κ) 
και τις διατάξεις του άρθρου 14 παρ. 9 π.δ. 48/1999. 

3. Την υπ’ αριθμ. 407/20.6.2007 απόφαση του Διοι¬ 
κητικού Συμβουλίου της Τοπικής Ένωσης Δήμων του 
Νομού μας. 

4. Το υπ’ αριθμ. ΦΕ 24/1330/28.2.2003 έγγραφο της 
Β/ΘΜΙΑΣ ΕΚΠ/ΣΗΣ. 

5. Το ν. 3260/2004 άρθρο 10 παρ. 2 ΦΕΚ 151/6.8.2004 
τ. Α'. 

6. Την υπ’ αριθμ. 12667/3.7.2007 απόφαση του Γενικού 
Γραμματέα Περιφέρειας Δυτικής Ελλάδας, αποφασί¬ 
ζουμε: 

1. Συγκροτούμε τη Γνωμοδοτική Επιτροπή Ονομασίας 
και Μετονομασίας Συνοικιών Οδών και Πλατειών Ν. Αι- 
τωλ/νίας, η οποία θα γνωμοδοτεί για την ονομασία οδών 
και πλατειών των Δήμων του Νομού μας, ως εξής: 

α) Ζωή Βλάχου, Δ/ντρια της Δ/νσης Τοπ. Αυτ/σης και 
Διοίκησης Νομού Αιτωλ/νίας, ως Πρόεδρο. 

β) Θεόδωρο Πολίτη εκπρόσωπο της ΤΕΔΚ Ν. Αιτωλ/ 
νιας αναπληρούμενο από τον Νικόλαο Γ αλάνη Δήμαρχο 
Αιτωλικού, ως μέλος. 

γ) Νικόλαο Τέλωνα εκπρόσωπο της ΤΕΔΚ Ν. Αιτωλ/ 
νιας με αναπληρωτή τον Ιωάννη Κόντο, Δημοτικό Σύμ¬ 
βουλο Μεσολογγίου, ως μέλος. 

δ) Μπακαδήμα Μαρία, κλ. ΠΕ02 Προϊσταμένη ΓΑΚ Νο¬ 
μού Αιτωλ/νίας, αναπληρούμενη από την Λάττα Γεωργία, 
κλ. ΠΕ02 του Γ/σίου Ευηνοχωρίου, ως μέλος. 

ε) Ζορμπά Βησσαρία, κλ. ΠΕ02 του Μουσικού Σχολείου 
Αγρίνιου, αναπληρούμενη από την Μανικάρου Μεταξού- 
λα, κλ. ΠΕ02 του 2ου Εν Λυκείου Αγρίνιου, ως μέλος. 

Γραμματέα του Συμβουλίου ορίζουμε την Βασιλική 
Τσαγκαράκη, αναπληρούμενη από τον Κώτση Απόστολο 
Π.Ε. Διοικητικού - Οικονομικού, υπαλλήλους της Δ/νσης 
Τοπ. Αυτ/σης και Δ/σης του Νομού μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 28 Σεπτεμβρίου 2007 

Ο Γ ενικός Γ ραμματέας Περιφέρειας 
ΣΠ. ΣΠΥΡΙΔΩΝ 

-♦- 

Αριθμ. 16736 (6) 

Έγκριση ανανέωσης Συμβάσεων Ιδιωτικού Δικαίου Ορι¬ 
σμένου Χρόνου (Ι.Δ.Ο.Χ.) των απασχολουμένων, στα 
ενταχθέντα από την Περιφέρεια Δυτικής Ελλάδας 
προγράμματα «ΒΟΗΘΕΙΑ ΣΤΟ ΣΠΙΤΙ» και ΚΔΑΠ-ΜΕΑ 
που υλοποιούνται από την «Αναπτυξιακή Ναυπάκτου 
(ΑΝ. ΝΑ)» για το Δήμο Ναυπάκτου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπ’ όψη: 

1. Τις διατάξεις του ν. 2503/1997, «Διοίκηση, Οργάνωση 
Στελέχωση της Περιφέρειας, ρύθμιση θεμάτων για την 
Τοπική Αυτ/ση και άλλες διατάξεις». 

2. Τις διατάξεις του άρθρου 21 παραγ. 3 του ν. 2190/ 
1994. 

3. Τις διατάξεις της υπ’ αριθμ. 33/27.12.2006 ΠΥΣ, σύμ¬ 
φωνα με την οποία απαιτείται η έκδοση έγκρισης του 
Γ ενικού Γ ραμματέα Περιφέρειας. 

4. Την υπ’ αριθμ. 14296/17.7.2002 απόφαση Γ.Γ. Περιφέ¬ 
ρειας με την οποία είχε εγκριθεί η πρόσληψη εργαζό¬ 
μενων για την υλοποίηση του Προγράμματος «ΒΟΗΘΕΙΑ 
ΣΤΟ ΣΠΙΤΙ» για το Δήμο Ναυπάκτου 

5. Τις υπ’ αριθμ. 23718/23.11.2005 και 26885/28.12.2005 
αποφάσεις Γ.Γ. Περιφέρειας με τις οποίες είχε εγκριθεί 
η πρόσληψη εργαζόμενων για την υλοποίηση του Προ¬ 
γράμματος «ΚΔΑΠ-ΜΕΑ» για το Δήμο Ναυπάκτου. 

6. Την υπ’ αριθμ. 111135/1233/4.5.2007 (ΦΕΚ 772/15.5.2007/ 
Β') κοινή απόφαση των Υπουργών ΕΣ.Δ.Δ.Α., Οικονο¬ 
μίας και Οικονομικών, Απασχόλησης και Κοινωνικής 
Προστασίας και Υγείας και Κοινωνικής Αλληλεγγύης, η 
οποία τροποποιεί την υπ’ αριθμ. 110941/12.4.2006 (ΦΕΚ 
518/12.4.2006/Β') όμοια κοινή υπουργική απόφαση με θέμα 
«Τροποποίηση Κωδικοποίησης κοινών υπουργικών απο¬ 
φάσεων για το Σύστημα Αξιολόγησης, Παρακολούθησης 
και Ελέγχου - Διαδικασία Εφαρμογής των ενεργειών 
«Βοήθεια στο Σπίτι», «Μονάδες Κοινωνικής Μέριμνας» και 
«Κέντρων Ημερήσιας Φροντίδας Ηλικιωμένων» (ΚΗΦΗ)»», 
συγχρηματοδοτούμενων από το Ευρωπαϊκό Κοινωνικό 
Ταμείο (Ε.Κ.Τ.), στο πλαίσιο του Γ' Κ.Π.Σ. 

7. Την υπ’ αριθμ. 111136/1234/4.5.2007 (ΦΕΚ 781/17.5.2007/ 
Β') κοινή απόφαση των Υπουργών ΕΣ.Δ.Δ.Α., Οικονο¬ 


μίας και Οικονομικών, Απασχόλησης και Κοινωνικής 
Προστασίας και Υγείας και Κοινωνικής Αλληλεγγύης, η 
οποία τροποποιεί την υπ’ αριθμ. 111940/12.4.2006 (ΦΕΚ 
509/20.4.2006/Β') όμοια κοινή υπουργική απόφαση, με 
θέμα «Τροποποίηση κωδικοποίησης κοινών υπουργικών 
αποφάσεων για το Σύστημα Αξιολόγησης, Παρακολού¬ 
θησης και Ελέγχου - Διαδικασία Εφαρμογής της ενέρ¬ 
γειας «Λειτουργία νέων δομών ή/και νέων τμημάτων σε 
υφιστάμενες δομές Βρεφονηπιακών.ή/και Κέ¬ 
ντρων Δημιουργικής Απασχόλησης Παίδων ή/και., 

συγχρηματοδοτούμενων από το Ευρωπαϊκό Κοινωνικό 
Ταμείο (Ε.Κ.Τ.), στο πλαίσιο του Γ' Κ.Π.Σ. 

8. Το γεγονός ότι η χρηματοδότηση των παραπάνω 
Δομών συνεχίζεται μέχρι τις 31.8.2008, σύμφωνα με τα 
όσα ορίζονται στο άρθρο 8, παρ. 2, των παραπάνω, στις 
παρ. 7 και 8, αναλυτικά ορίζονται και ότι η σχετική χρημα¬ 
τοδότηση αφορά αποκλειστικά τις δομές που έχουν ήδη 
λειτουργήσει και λειτουργούν τα σχετικά προγράμματα, 
προκειμένου να συνεχιστεί η λειτουργία τους. 

9. Την υπ’ αριθμ. 44/2007 απόφαση του Διοικητικού 
Συμβουλίου της «Αναπτυξιακής Ναυπάκτου (Αν. ΝΑ)» 
με την οποία εγκρίνεται η συνέχιση των Προγραμμά¬ 
των «Βοήθεια στο Σπίτι», «ΚΔΑΠ-ΜΕΑ» και η ανανέωση 
των Συμβάσεων Ιδιωτικού Δικαίου Ορισμένου Χρόνου 
(Ι.Δ.Ο.Χ.), από 1.7.2007 έως τις 31.8.2007 (με δικαίωμα 
ανανέωσης έως 31.8.2008).του Προσωπικού του Προ¬ 
γράμματος «Βοήθεια στο Σπίτι» και «ΚΔΑΠ-ΜΕΑ» που 
υλοποιείται για τον Δήμο Ναυπάκτου και ως ειδικότερα 
στην απόφαση αναφέρεται, αποφασίζουμε: 

1. Εγκρίνουμε την υπ’ αριθμ. 44/2007 απόφαση της 
«Αναπτυξιακής Ναυπάκτου (Αν. ΝΑ)» και ανανεώνουμε 
τις Συμβάσεις των απασχολουμένων στα Προγράμματα 
«Βοήθεια στο Σπίτι» και «ΚΔΑΠ-ΜΕΑ» που υλοποιείται 
για τον Δήμο Ναυπάκτου έως τις 31.8.2007 (με δικαίωμα 
ανανέωσης έωο 31.8.2008), ως ειδικότερα αναφέρεται 
παρακάτω: 

Α) για το Προσωπικό του Προγράμματος «Βοήθεια 
στο Σπίτι»: μίας (1) Κοινωνικής Λειτουργού, δύο (2) Νο- 
σηλευτριών και δύο (2) Οικιακών Βοηθών 

Β) για το Προσωπικό του Προγράμματος «ΚΔΑΠ-ΜΕΑ: 
μίας (1) Κοινωνικής Λειτουργού, ενός (1) Γυμναστή, μίας 

(1) Φυσιοθεραπεύτριας, ενός (1) Τεχνίτη Μαγειρικής, δύο 

(2) Κοινωνικών Φροντιστών, ενός (1) οδηγού, μίας (1) ως 
Βοηθητικό Προσωπικό. 

2. Οι Συμβάσεις που θα συναφθούν θα είναι Συμβά¬ 
σεις Ιδιωτικού Δικαίου Ορισμένου Χρόνου (Ι.Δ.Ο.Χ.) και 
διάρκεια των Συμβάσεων, του ανωτέρω Προσωπικού 
θα είναι δύο μήνες από 1.7.2007 έως τις 31.8.2007 (με 
δικαίωμα ανανέωσης έως 31.8.2008). 

3. Η δαπάνη για τις αμοιβές και τα έξοδα του προ¬ 
σλαμβανόμενου προσωπικού έχουν εξασφαλιστεί μέσω 
του Προγράμματος, οι οποίες θα καταβάλλονται τμη¬ 
ματικά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 28 Σεπτεμβρίου 2007 

Ο Γ ενικός Γ ραμματέας Περιφέρειας 
ΣΠ. ΣΠΥΡΙΔΩΝ 

Αριθμ. Τ.Τ. 14319 (7) 

Σύσταση κοινωφελούς Δημοτικής Επιχείρησης Πολιτι¬ 
στικής Ανάπτυξης στο Δήμο Βραχναιίκων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 252-255 του ν. 3463/2006 
(ΦΕΚ 114/τ. Α78.6.2006). 

2. Την αριθμ. 11278/28-09-2005 απόφασή μας (ΦΕΚ 
1434/τ.Β7ΐ8.10.2005) «περί μεταβίβασης αρμοδιοτήτων 
στον Γενικό Διευθυντή Περιφέρειας κ.λ.π.». 

3. Τις διατάξεις του άρθρου 90 του «Κώδικα νομοθεσί¬ 
ας για την Κυβέρνηση και τα κυβερνητικά όργανα», που 
κυρώθηκε με το άρθρο πρώτο του π.δ/τος 63/2005 (ΦΕΚ 
98 Α') για τον έλεγχο των δαπανών που προκαλούν οι 
κανονιστικές διοικητικές πράξεις. 

4. Την υπ’ αριθμ. 80/1.8.2007 απόφαση του Δημοτικού 
Συμβουλίου Βραχναιίκων περί σύστασης κοινωφελούς 
Δημοτικής Επιχείρησης στο Δήμο, με την επωνυμία 
«Δημοτική Επιχείρηση Πολιτιστικής Ανάπτυξης Δήμου 
Βραχναιίκων», καθώς και την σχετική οικονομοτεχνική 
μελέτη βιωσιμότητας της επιχείρησης αυτής, αποφα¬ 
σίζουμε: 

Εγκρίνουμε την υπ’ αριθμ. 80/1.8.2007 απόφαση του 
Δημοτικού Συμβουλίου του Δήμου Βραχναιίκων, με την 
οποία συστήνει δημοτική κοινωφελή επιχείρηση, όπως 
αναλυτικά παρακάτω αναφέρεταί: 

1. ΣΥΣΤΑΣΗ-ΕΠΩΝΥΜΙΑ 

Συνιστάται στο Δήμο Βραχναιίκων του Νομού Αχάί- 
ας Κοινωφελής Δημοτική Επιχείρηση με την Επωνυμία 
«ΔΗΜΟΤΙΚΗ ΕΠΙΧΕΙΡΗΣΗ ΠΟΛΙΤΙΣΤΙΚΗΣ ΑΝΑΠΤΥΞΗΣ ΔΗ¬ 
ΜΟΥ ΒΡΑΧΝΑΙΙΚΩΝ» και με τα διακριτικά: «Δ.Ε.Π.Α.Β.», 
ως ίδιο Νομικό Πρόσωπο Ιδιωτικού Δικαίου. 

2. ΣΚΟΠΟΣ 

Σκοπός της Επιχείρησης είναι η συντονισμένη παρέμ¬ 
βαση για την ανάπτυξη της δημιουργικής απασχόλησης 
και ο καθορισμός ενός μακροχρόνιου πλαισίου το οποίο 
θα αποσκοπεί στην ουσιαστική και ολοκληρωμένη πο¬ 
λιτιστική ανάπτυξη του Δήμου Βραχναιίκων. 

Αναλυτικότερα η επιχείρηση θα προβεί σε κάθε πράξη 
και ενέργεια για την προώθηση των παρακάτω τομέ¬ 
ων: 

Τομέας παιδείας: 

• Δημιουργία Σύγχρονης Δημοτικής Βιβλιοθήκης, η 
οποία θα περιλαμβάνει Τμήματα παιδιών και ενηλί¬ 
κων. 

• Δημιουργία τμημάτων διδασκαλίας ζωγραφικής για 
παιδιά. 

• Δημιουργία τμημάτων διδασκαλίας παραδοσιακών 
χορών για παιδιά και ενήλικες. 

• Δημιουργία τμημάτων διδασκαλίας μοντέρνου χο¬ 
ρού για ενήλικες. 

• Ίδρυση και λειτουργία κέντρου πληροφορικής για 
ενήλικες. 

• Δημιουργία τμημάτων κεραμικής - αγγειοπλαστι¬ 
κής. 

• Δημιουργία τμημάτων εκμάθησης της τέχνης της 
φωτογραφίας για ενήλικες. 

•Ίδρυση και λειτουργία πάρκων κυκλοφοριακής αγω¬ 

γής. 

Τομέας πολιτισμού: 

• Εφαρμογή πολιτικών για την ανάδειξη και προστα¬ 
σία του τοπικού πολιτισμού. 


• Προβολή των πολιτιστικών αγαθών και των σύγ¬ 
χρονων πολιτιστικών έργων που παράγονται σε τοπικό, 
πανελλαδικό και διεθνές επίπεδο με την Δημιουργία 
μουσείων, πινακοθηκών, κινηματογράφων, θεάτρου, σχο¬ 
λών μουσικής, χορού, ζωγραφικής, γλυπτικής κ.λ.π. 

• Μελέτη και εφαρμογή πολιτιστικών προγραμμά¬ 
των. 

• Διοργάνωση συναυλιών, θεατρικών παραστάσεων 
και άλλων πολιτιστικών εκδηλώσεων ή η συμμετοχής 
σε αυτά. 

•Προώθηση πολιτιστικών ανταλλαγών, σε τοπικό, εθνι¬ 
κό ευρωπαϊκό και διεθνές επίπεδο. 

• Ανάπτυξη του πολιτιστικού τουρισμού. 

• Διάδοση και την ανάπτυξη της καλλιτεχνικής παι¬ 
δείας στους τομείς μουσικής, χορού, καθώς και των 
εικαστικών τεχνών 

• Στήριξη και τη διάδοση της σύγχρονης καλλιτεχνι¬ 
κής & πνευματικής Δημιουργίας και την εξασφάλιση 
των συνθηκών που θα επιτρέψουν την άσκηση και την 
ανάπτυξη των ατομικών δημιουργικών ικανοτήτων. 

• Προβολή, την ανάπτυξη και τη διάδοση αυτών των 
τεχνών με την διοργάνωση παραγωγή και παρουσίαση 
πολιτιστικών εκδηλώσεων, καθώς και άλλων επιμορφω¬ 
τικών και ψυχαγωγικών δραστηριοτήτων. 

• Δημιουργία και ανάπτυξη της αναγκαίας υποδομής 
για την βελτίωση της ποιότητας της ζωής και τη δημι¬ 
ουργική αξιοποίηση του ελεύθερου χρόνου των κατοί¬ 
κων του Δήμου Βραχναιίκων και ιδιαίτερα των νέων. 

• Ανάπτυξη της συνεργασίας με τους μαζικούς πολιτι¬ 
στικούς φορείς και τα ερασιτεχνικά συγκροτήματα της 
ευρύτερης περιοχής και τους γειτονικούς δήμους. 

• Παροχή με κάθε δυνατό τρόπο ηθικής και υλικής 
βοήθειας και τεχνικής υποστήριξης προς τους πολιτι¬ 
στικούς φορείς του Δήμου Βραχναιίκων με στόχο την 
ενίσχυση της ερασιτεχνικής Δημιουργίας και την διεύ¬ 
ρυνση του πεδίου των πρωτοβουλιών και των παρεμ- 
βάσεών τους. 

• Οργάνωση Φεστιβάλ Τοπικού Θεάτρου 

• Οργάνωση Μαθητικού-Νεανικού Φεστιβάλ Θεάτρου 
Τομέας αθλητισμού 

Με δεδομένη την τεράστια σημασία του αθλητισμού 
για την ψυχική και σωματική υγεία, η Επιχείρηση θα 
εφαρμόσει εκτεταμένο πρόγραμμα δράσεων στο χώρο 
της άθλησης και του αθλητισμού. 

Ο μαζικός αθλητισμός αποτελεί ουσιαστική κοινωνική 
παρέμβαση γιατί βελτιώνει την ποιότητα ζωής του αν¬ 
θρώπου και μέσα από την ανάπτυξη των διαπροσωπικών 
σχέσεων σπάει την αποξένωση των πολιτών, φέρνει πιο 
κοντά τον άνθρωπο στο προσκήνιο για την δημιουργική 
αξιοποίηση του ελεύθερου χρόνου του. Είναι γνωστό 
ότι τα προγράμματα μαζικής άθλησης έχουν ως σκοπό 
την ψυχαγωγία, την εκτόνωση από το άγχος και την 
καθημερινότητα και την υποστήριξη της υγείας. Απο¬ 
βλέπουν στην καταπολέμηση της υποκινητικότητας που 
είναι αποτέλεσμα της καθιστικής ζωής των ανθυγιεινών 
συνηθειών, της συσσωρεύσεις άγχους που διαταράσσει 
την ψυχική και σωματική υγεία. Στα προγράμματα μα¬ 
ζικής άθλησης μπορούν να συμμετέχουν όλα τα άτομα 
ανεξαρτήτου φύλλου, ηλικίας ή κοινωνικής τάξης. 

Οι αθλητικές δραστηριότητες θα αφορούν όλες τις 
ηλικίες και όλες τις κοινωνικές ομάδες και θα περιλαμ¬ 
βάνουν δραστηριότητες: 

• Κλασσικού αθλητισμού 

• Τμήματα εκγύμνασης ηλικιωμένων 

• Αεροβική Γυμναστική 

• Ρυθμική Γ υμναστική 

• ΕχΙγθιίπθ δροΓίε 

• Κάθε άλλη ενέργεια που εμπίπτει στην άσκηση της 
Πολιτικής για την Παιδεία, τον Πολιτισμό και τον Αθλη¬ 
τισμό του Δήμου στα πλαίσια των αρμοδιοτήτων του. 

3. ΕΔΡΑ 

Έδρα της δημοτικής κοινωφελούς επιχείρησης είναι 
ο Δήμος Βραχναιίκων . 

4. ΔΙΟΙΚΗΣΗ 

Η επιχείρηση διοικείται από εννεαμελές (9/μελές) Δι¬ 
οικητικό Συμβούλιο τα μέλη του οποίου ορίζονται μαζί 
με τους αναπληρωτές τους από το Δημοτικό Συμβούλιο 
του Δήμου Βραχναιίκων. Από τα μέλη αυτά, τρία (3) είναι 
αιρετοί εκπρόσωποι του Δήμου, εκ των οποίων το ένα 
(1) από την μειοψηφία, ένας εκπρόσωπος των εργαζο¬ 
μένων στην επιχείρηση, εάν η επιχείρηση απασχολεί 
περισσότερο από 20 άτομα, ένας εκπρόσωπος Κοινω¬ 
νικού φορέα της περιοχής και τα υπόλοιπα μέλη είναι 
δημότες που έχουν πείρα ή γνώσεις με το αντικείμενο 
της Κοινωφελούς Επιχείρησης. Συμμετέχει με δικαίωμα 
ψήφου και ο εκάστοτε εκπρόσωπος του Υπουργείου 
όταν αυτό προκύπτει από προγραμματική σύμβαση. Η 
θητεία του Διοικητικού Συμβουλίου, ακολουθεί την θη¬ 
τεία του Δημοτικού Συμβουλίου. 

Οι αποφάσεις του Δ.Σ. της επιχείρησης εγκρίνονται 
από το Δημοτικό Συμβούλιο, αν αυτές αφορούν: 

1) Την ψήφιση του προϋπολογισμού, του ισολογισμού 
και της έκθεσης πεπραγμένων. 

2) Την αγορά η την εκποίηση ακινήτων ή την επιβά¬ 
ρυνση τους με εμπράγματο δικαίωμα. 

3) Τη διάθεση των καθαρών κερδών ή τη διενέργεια 
επενδύσεων. 

4) Την αύξηση κεφαλαίου της Επιχείρησης. 

5) Τη συγχώνευση ή τη λύση της Επιχείρησης. 

6) Τη σύναψη δανείων και 

7) Την έγκριση των κανονισμών του άρθρου 257 Κώ¬ 
δικα Δήμων και Κοινοτήτων. 

5. ΔΙΑΡΚΕΙΑ 

Η διάρκεια της Επιχείρησης ορίζεται για δέκα χρόνια 
από την ημέρα δημοσίευσης του παρόντος καταστατι¬ 
κού στην Εφημερίδα της Κυβερνήσεως. 

6. ΚΕΦΑΛΑΙΟ 

Το κεφάλαιο που διαθέτει ο Δήμος Βραχναιίκων για 
την επιχείρηση ανέρχεται στο ποσό των είκοσι χιλιάδων 
ευρώ (€ 20.000). 

7. ΠΟΡΟΙ: 

Οι Πόροι της Επιχείρησης θα προέρχονται αποκλει¬ 
στικά από τις παρακάτω πηγές: 

1. Εισφορά του Δήμου Βραχναιίκων, σύμφωνα με το 
άρθρο 259 του Δ.Κ.Κ. 

2. Έσοδα προβολής - διαφήμισης σε περιοδικό Πολι¬ 
τιστικού - Αθλητικού Τομέα. 

3. Εισφορά του Δήμου Βραχναιίκων από έσοδα 2% 
κλπ. 

4. Χρηματοδότηση του Δήμου Βραχναιίκων στα πλαί¬ 
σια του άρθρου 268 του Δ.Κ.Κ. 

5. Κάθε άλλη χρηματοδότηση από κληρονομιές, ει¬ 
σφορές, δωρεές και λοιπές επιχορηγήσεις. 

8. ΛΥΣΗ 

Η Επιχείρηση λύεται: 


1. Με τη λήξη του χρόνου διάρκειας της, εφόσον δεν 
παρατάθηκε. 

2. Προ της παρόδου του χρόνου διάρκειας της, μετά 
από απόφαση του Δημοτικού Συμβουλίου η οποία λαμ- 
βάνεται με την απόλυτη πλειοψηφία του συνόλου των 
μελών του και πράξη του Γ ενικού Γ ραμματέα της Πε¬ 
ριφέρειας που δημοσιεύεται στην Εφημερίδα της Κυ¬ 
βέρνησης. 

3. Με την ίδια διαδικασία, υποχρεωτικά, σε περίπτωση 
που καταστεί ανενεργός για διάστημα άνω των δύο 
(2) ετών. 

Τη λύση της επιχείρησης ακολουθεί εκκαθάριση αυ¬ 
τής, η οποία πραγματοποιείται μόνο από ορκωτούς λο¬ 
γιστές που ορίζονται από το Δημοτικό Συμβούλιο. 

Μετά την εκκαθάριση της επιχείρησης, όσα περι¬ 
ουσιακά στοιχεία απομένουν περιέρχονται στο Δήμο 
Βραχναιίκων. 

9. Η συγκρότηση, η λειτουργία και οι αρμοδιότητες 
των οργάνων διοίκησης, η οργάνωση, η λειτουργία, η 
διαχείριση και η εποπτεία της Επιχείρησης, διέπονται 
από τις σχετικές διατάξεις του π.δ. 323/1989, ν. 2218/1994, 
ν. 2307/1995, ν. 2503/1997 και ν. 3463/2006 ως και κάθε 
άλλου σχετικού π. διατάγματος ή νόμου του κράτους. 

Από τη δημοσίευση της παρούσας στο ΦΕΚ προκα- 
λείται δαπάνη μόνο σε βάρος του ισχύοντος προϋπο¬ 
λογισμού έτους 2007 του Δήμου Βραχναιίκων, η οποία 
ανέρχεται στο ποσό των είκοσι χιλιάδων ευρώ (20.000 
€) και είναι εγγεγραμμένη στον ΚΑΕ 00-6719. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 9 Οκτωβρίου 2007 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΝΙΚΟΣ ΤΣΩΛΗΣ 

-♦- 

Αριθμ. 22/1624 (8) 

Καθορισμός ωραρίου λειτουργίας Φαρμακείων του 
Πολεοδομικού Συγκροτήματος Θεσσαλονίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις των άρθρων 8 και 62 του π.δ. 30/1996 
«Κώδικας Νομαρχιακής Αυτοδιοίκησης». 

2. Τις διατάξεις του άρθρου 15 του ν. 2639/1998 «Ρύθμιση 
εργασιακών σχέσεων, σύσταση Σώματος Επιθεώρησης 
Εργασίας και άλλες διατάξεις». 

3. Τις διατάξεις του ν. 2224/1994 «Ρύθμιση θεμάτων 
εργασίας, συνδικαλιστικών δικαιωμάτων». 

4. Τον Οργανισμό Εσωτερικής Υπηρεσίας της 
Νομαρχιακής Αυτοδιοίκησης Θεσσαλονίκης (ΦΕΚ 1545/ 
τ.Β'/ 15.10.2004). 

5. Τις διατάξεις του άρθρου 3 του π.δ. 327/1992 
«Ρύθμιση θεμάτων πετρελαϊκής πολιτικής, εμπορίας 
πετρελαιοειδών προϊόντων». 

6. Τις διατάξεις του β.δ. 398/1963, «περί κανονισμού 
των χρονικών ορίων εργασίας στα Φαρμακεία», όπως 
ισχύει σήμερα και του π.δ. 306/1992. 

7. Τις διατάξεις του άρθρου 22 του ν. 1483/1984 και του 
άρθρου 9 του ν. 1963/1991 «Τροποποίηση και συμπλήρω¬ 
ση των διατάξεων της φαρμακευτικής νομοθεσίας....», 
όπως τροποποιήθηκε με την παρ. 3 του άρθρου 13 του 

νέου ν. 2920/2001 «Σώμα Επιθεωρητών Υπηρεσιών Υγείας 
και Πρόνοιας (Σ.Ε.Υ.Υ.Π.) και άλλες διατάξεις». 

8. Το υπ’ αριθμ. 1853/26.9.2007 έγγραφο του Φαρμα¬ 
κευτικού Συλλόγου Θεσσαλονίκης (Φ.Σ.Θ.). 

9. Την ανάγκη εξυπηρέτησης του καταναλωτικού κοι¬ 
νού. 

10. Το γεγονός ότι από τις διατάξεις της παρούσας 
απόφασης δεν δημιουργείται δαπάνη εις βάρος του 
προϋπολογισμού, αποφασίζουμε: 

Α. Καθορίζουμε το ωράριο λειτουργίας των Φαρμα¬ 
κείων του Πολεοδομικού Συγκροτήματος Θεσσαλονίκης 
ως εξής: 

1. ΧΕΙΜΕΡΙΝΗ ΠΕΡΙΟΔΟΣ (από 1.10.2007 έως 15.5.2008) 
Δευτέρα - Τετάρτη 08.00 -14.30 

Τρίτη - Πέμπτη - Παρασκευή 08.30 -14.00 

και 16.30-20.30 

ΘΕΡΙΝΗ ΠΕΡΙΟΔΟΣ (από 16.5.2008 έως 30.9.2008) 
Δευτέρα - Τετάρτη 08.00 -14.30 

Τρίτη - Πέμπτη - Παρασκευή 08.30-14.00 

και 17.00-20.30 

Οι πίνακες με τον αριθμό των Φαρμακείων που θα 
διημερεύουν και θα διανυκτερεύουν και με την σειρά 
διημέρευσης και διανυκτέρευσης αυτών, συντάσσονται 
με φροντίδα και ευθύνη του Φαρμακευτικού Συλλόγου 
Θεσσαλονίκης. 


2. Από 15 Ιουλίου 2008 έως 15 Αυγούστου 2008 καθο¬ 
ρίζεται συνεχές ωράριο λειτουργίας καθημερινά από 
07.30 - 15.30. 

3. Η Μεγ. Παρασκευή και το Μεγ. Σάββατο καθορίζο¬ 
νται σαν ημέρες ολοκληρωτικής αργίας. 

4. Η Εορτή του Αγίου Πνεύματος στις 16 Ιουνίου 2008 
ορίζεται ως κανονική αργία. 

5. Η 2 Ιανουάριου 2008 είναι αργία. 

Β. Ορίζουμε τον αριθμό των Φαρμακείων που θα διη¬ 
μερεύουν κατά τα Σάββατα - Κυριακές σε ποσοστό 6% 
κατ’ ελάχιστον έως 12% κατ’ ανώτατο όριο στο Πολεο- 
δομικό Συγκρότημα (περιοχή Φαρμακευτικού Συλλόγου 
Θεσσαλονίκης), με τη σειρά πινάκων καταρτιζομένων 
από τον Φ.Σ.Θ. 

Γ. Η απόφαση αυτή ισχύει από την 1η Οκτωβρίου 2007 
έως την 30η Σεπτεμβρίου 2008. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 1 Οκτωβρίου 2007 
Ο Νομάρχης 

ΠΑΝΑΓΙΩΤΗΣ X. ΨΩΜΙΑΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 

ΚΟΜΟΤΗΝΗ - Δημοκρατίας 1 

25310 22858 




ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή 

• Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡΥΡ/ΟΡ 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-Γοιπ από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οά-Γοπιι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ: 210 4071010 - ίπΙβΓηβΙ: ΗΗρ^/νννννν.βΙ.^ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 

Β' 

320 € 

225 € 

Γ' 

65 € 

Δωρεάν 

Υ.Ο.Δ.Δ. 

65 € 

Δωρεάν 

Δ' 

160 € 

80 € 

Α.Α.Π. 

160 € 

80 € 

Ε.Β.Ι. 

65 € 

33 € 


Τεύχος 

Έντυπη μορφή 

Ψηφιακή Μορφή 

Α.Ε.Δ. 

10 € 

Δωρεάν 

Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Δ.Δ.Σ. 

225 € 

95 € 

Α.Σ.Ε.Π. 

70€ 

Δωρεάν 

Ο.Π.Κ. 

- 

Δωρεάν 

Α'+ Β'+ Δ' + Α.Α.Π. 

- 

450 € 


* Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

* Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 < ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 ί ανά έτος παλαιότητας. 

* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.; 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.; 210 8220885, 210 8222924,210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΐ.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34* ΑΘΗΝΑ 104 32 ΤΗΛ. 210 52 79 000 : ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Τιΐΐρ://νννν>ν.8ί·(ΐΓ - ε-ηπείΙ: ννο1)Γτΐ35ΐ6ΐ.£ΐία)6ΐ·ί|Γ 
































